## Odluka o izmjenama i dopunama Odluke o superviziji grupe kreditnih institucija na konsolidiranoj osnovi

### NN 67/2013 (5.6.2013.), Odluka o izmjenama i dopunama Odluke o superviziji grupe kreditnih institucija na konsolidiranoj osnovi

HRVATSKA NARODNA BANKA

1328

Na temelju članka 161. stavka 1. i članka 295. Zakona o kreditnim institucijama (»Narodne novine«, broj 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SUPERVIZIJI GRUPE KREDITNIH INSTITUCIJA NA KONSOLIDIRANOJ OSNOVI

Članak 1.

U Odluci o superviziji grupe kreditnih institucija na konsolidiranoj osnovi (»Narodne novine«, br. 1/2009., 75/2009. i 2/2010.) u članku 2. stavku 1. točki 2. iza riječi »institucijama« dodaju se riječi »ili nadređenom mješovitom financijskom holdingu iz članka 282. stavka 1. točke 4. i stavka 3. Zakona o kreditnim institucijama«.

U točki 3. iza riječi »institucijama« dodaju se riječi »ili nadređenom mješovitom financijskom holdingu iz članka 282. stavka 4. i 5. Zakona o kreditnim institucijama«.

U stavku 2. riječi »istom nadređenom financijskom holdingu ili je međusobno povezano« zamjenjuju se riječima »istom nadređenom financijskom holdingu ili nadređenom mješovitom financijskom holdingu ili ako je međusobno povezano«.

U stavku 3. iza riječi »nadređenog financijskog holdinga« dodaju se riječi »ili nadređenog mješovitog financijskog holdinga«.

Stavak 4. mijenja se i glasi:

»(4) Podređena kreditna institucija sa sjedištem u Republici Hrvatskoj, nadređeni financijski holding u grupi kreditnih institucija u RH ili nadređeni mješoviti financijski holding u grupi kreditnih institucija u RH koji imaju nadređeni položaj ili sudjelujući udio u drugoj kreditnoj instituciji, financijskoj instituciji, društvu za upravljanje ili mirovinskom društvu sa sjedištem u trećoj državi dužni su ispunjavati obveze iz članka 127. stavka 1. Zakona o kreditnim institucijama i obveze o unutarnjem upravljanju iz članka 113. Zakona o kreditnim institucijama na konsolidiranoj osnovi na razini te podgrupe. U ovom slučaju, ova podređena kreditna institucija sa sjedištem u Republici Hrvatskoj, nadređeni financijski holding u grupi kreditnih institucija u RH ili nadređeni mješoviti financijski holding u grupi kreditnih institucija u RH dužni su ispunjavati obveze koje ima nadređena kreditna institucija prema ovoj Odluci.«

Članak 2.

U članku 3. stavku 1. točki 2. iza riječi »nadređenog financijskog holdinga u RH« dodaju se riječi »ili nadređenog mješovitog financijskog holdinga u RH«.

U točki 4. iza riječi »sa sjedištem u drugoj državi članici« dodaju se riječi »ili podređenog društva mješovitog financijskog holdinga sa sjedištem u drugoj državi članici«.

Članak 3.

Naslov iznad članka 20. mijenja se i glasi »Obveze članica grupe kreditnih institucija u RH, nadređenog financijskog holdinga i nadređenog mješovitog financijskog holdinga«.

U stavku 1. iza riječi »kreditnih institucija u RH« umjesto riječi »i« stavlja se zarez, a iza riječi »nadređeni financijski holding iz članka 282. stavka 1. i 3. do 5. Zakona o kreditnim institucijama« dodaju se riječi »i nadređeni mješoviti financijski holding iz članka 282. stavka 1. i 3. do 5. Zakona o kreditnim institucijama«.

U stavku 2. točki 6. iza riječi »kreditnih institucija u RH« umjesto riječi »ili« dodaje se zarez, a iza riječi »financijski holding« dodaju riječi »ili mješoviti financijski holding«.

Članak 4.

U članku 21. stavku 4. točki 6. iza riječi »financijskog holdinga« dodaju se riječi »/mješovitog financijskog holdinga«.

Članak 5.

Ova Odluka stupa na snagu osmog dana od dana objave u »Narodnim novinama«.

O. br. 108-020/05-13/BV

Zagreb, 27. svibnja 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 67/2013-1328